**โครงการทุนศึกษาต่อในประเทศของบุคลากรกระทรวงเกษตรและสหกรณ์**

**ณ สถาบันเทคโนโลยีแห่งเอเชีย ระยะที่ 5 (ปี 2566 – 2570)**

**--------------------------------------------**

1. **หลักการและเหตุผล**

ภาคการเกษตรมีบทบาทสำคัญในการเป็นแหล่งผลิตสินค้า อาหาร และพลังงานให้กับประเทศ ทำให้คนไทยมีความมั่นคงด้านอาหารและมีรายได้เข้าสู่ประเทศจากการเป็นประเทศผู้ส่งออกสินค้าและผลิตผลทางการเกษตรไปยังทั่วโลกในลำดับต้นๆ มาอย่างต่อเนื่อง เช่น ข้าว ยางพารา และมันสำปะหลัง เนื่องจาก เกษตรกรมีภูมิปัญญาทางการเกษตรที่สืบทอดกันมาในแต่ละท้องถิ่น และมีการน้อมนำศาสตร์พระราชา หลักปรัชญาของเศรษฐกิจพอเพียงและทฤษฎีใหม่ มาเป็นภูมิคุ้มกันในการดำรงชีวิต มีภูมิประเทศที่ได้เปรียบเชิงภูมิศาสตร์ สภาพภูมิอากาศเหมาะสมสำหรับการเพาะปลูกสินค้าเกษตร และมีความหลากหลายทางชีวภาพ ภาคการเกษตรยังเป็นแหล่งจ้างงานและรองรับผลกระทบปัญหาเศรษฐกิจที่เกิดขึ้นในอดีตที่ผ่านมาโดยตลอด

อย่างไรก็ตาม ภาคการเกษตรของไทยยังคงประสบปัญหามากมาย เช่น ราคาผลผลิตที่ขาดเสถียรภาพ การใช้ปัจจัยการผลิตที่ไม่เหมาะสม ความเสื่อมโทรมของทรัพยากรธรรมชาติ และปัญหาหนี้สินครัวเรือนเกษตรกรที่ยังอยู่ระดับสูง แม้ว่ารัฐบาลจะได้กำหนดแนวทางและมาตรการในการช่วยเหลือต่างๆ มาโดยตลอด แต่ส่วนใหญ่เป็นแผนระยะสั้นที่ขาดความต่อเนื่องและเป็นการแก้ไขสถานการณ์เฉพาะหน้า ดังนั้น เพื่อเป็นการวางรากฐานการพัฒนาในระยะยาวอันจะนำไปสู่การพัฒนาและแก้ไขปัญหาอย่างเป็นระบบ กระทรวงเกษตรและสหกรณ์จึงได้จัดทำยุทธศาสตร์เกษตรและสหกรณ์ ระยะ 20 ปี (พ.ศ. 2560 - 2579) เพื่อเป็นกรอบ  
การดำเนินงานในการพัฒนาภาคการเกษตรให้สามารถดำเนินการได้อย่างต่อเนื่องและมีประสิทธิภาพ สอดคล้องกับยุทธศาสตร์และแผนพัฒนาที่สำคัญ ได้แก่ ยุทธศาสตร์ชาติ 20 ปี (พ.ศ. 2560 - 2579) แผนพัฒนาเศรษฐกิจและสังคมแห่งชาติ ฉบับที่ 12 (พ.ศ. 2560 - 2564) แผนปฏิรูปของสภาขับเคลื่อน  
การปฏิรูปประเทศ (สปท.) ในการกำหนดกรอบการพัฒนาประเทศในระยะยาวตามหลักปรัชญาเศรษฐกิจพอเพียง เพื่อบรรลุผลในการพัฒนาประเทศให้มีความมั่นคง มั่งคั่ง ยั่งยืน ประชาชนมีคุณภาพชิวิตที่ดี รวมถึง  
ยังสอดคล้องกับเป้าหมายการพัฒนาที่ยั่งยืน (SDGs) ซึ่งเป็นการพัฒนาในระดับโลกขององค์การสหประชาชาติ อีกด้วย

ยุทธศาสตร์เกษตรและสหกรณ์ ระยะ 20 ปี (พ.ศ. 2560 - 2579) มุ่งเสริมจุดแข็งและแก้ไขจุดอ่อนเกี่ยวกับการพัฒนาภาคการเกษตรในระยะยาวตามนโยบาย “เกษตรเชิงประสิทธิภาพและเทคโนโลยีชีวภาพ”   
ที่รัฐบาลกำหนด เพื่อให้มีการศึกษา วิจัย และนำองค์ความรู้ทางด้านวิทยาศาสตร์และเทคโนโลยี มาใช้เป็นเครื่องมือในการรังสรรค์ “นวัตกรรมด้านการเกษตร” ที่สามารถนำมาใช้ในการขับเคลื่อนธุรกิจเกษตร ไม่ว่า  
จะเป็นเกษตรอัจฉริยะและแม่นยำ อิเล็กทรอนิกส์ทางการเกษตรและเกษตรกรรมในเมือง ให้บรรลุวิสัยทัศน์ **“เกษตรกรมั่นคง ภาคการเกษตรมั่งคั่ง ทรัพยากรการเกษตรยั่งยืน”** และประสบความสำเร็จในการสร้างความเข้มแข็งให้กับเกษตรกรและสถาบันเกษตรกร เพิ่มประสิทธิภาพการผลิตและยกระดับมาตรฐานสินค้าเกษตร เพิ่มความสามารถในการแข่งขันภาคการเกษตรด้วยเทคโนโลยีและนวัตกรรม บริหารจัดการทรัพยากรการเกษตรและสิ่งแวดล้อมอย่างสมดุลและยั่งยืน และพัฒนาระบบบริหารจัดการภาครัฐ

ด้วยเหตุนี้ กระทรวงเกษตรและสหกรณ์ จึงได้กำหนดกรอบการพัฒนาระยะยาวไว้ 10 ข้อ เพื่อ   
1) ส่งเสริมเกษตรกรให้เข้าถึงข้อมูลได้ง่าย 2) เพิ่มศักยภาพการผลิตสินค้าเกษตรให้เพียงพอต่อการบริโภคในประเทศ 3) คิดค้นและพัฒนานวัตกรรมรวมถึงเทคโนโลยีที่ทันสมัย 4) แก้ไขปัญหาหนี้สินของเกษตรกร   
5) พัฒนาปรับปรุงกฎระเบียบที่มีอยู่ให้ทันสมัย 6) เน้นทำปศุสัตว์แปลงใหญ่ให้ความสำคัญกับอาหารสุขภาพ 7) เพิ่มมูลค่าสินค้าเกษตร 8) ปรับการผลิตให้สอดคล้องกับการเปลี่ยนแปลงสภาพภูมิอากาศ 9) เน้นทำวิจัยและพัฒนาเพิ่มขึ้น 10) บูรณาการการทำงานกันในทุกกระทรวงที่เกี่ยวข้องเพื่อให้ครอบคลุมทุกมิติ

ความจำเป็นดังกล่าว ประกอบกับสถานการณ์ด้านบุคลากรวิจัยของกระทรวงเกษตรและสหกรณ์   
มีจำนวนไม่มากพอต่อการส่งเสริมพัฒนา วิทยาศาสตร์ เทคโนโลยีวิจัย และนวัตกรรมในระดับก้าวหน้า โดยสถานการณ์ด้านบุคลากรของกระทรวงเกษตรและสหกรณ์พบว่า มีข้าราชการจำนวน 33,146 อัตรา แยกเป็นประเภทวิชาการ จำนวน ๒1,814 คน ประเภททั่วไป จำนวน ๑0,477 คน ประเภทบริหาร จำนวน 67 คน ประเภทอำนวยการ จำนวน 788 คน แสดงตารางที่ 1

ตารางที่ ๑ แสดงจำนวนข้าราชการของกระทรวงเกษตรและสหกรณ์แยกเป็นประเภทต่างๆ

|  |  |  |  |  |
| --- | --- | --- | --- | --- |
| **ข้าราชการกระทรวงเกษตรและสหกรณ์** | **ประเภท(คน)** | | | |
| **บริหาร** | **อำนวยการ** | **วิชาการ** | **ทั่วไป** |
| ๓3,146 | ๖7 | 788 | ๒1,814 | ๑0,477 |



ที่มา จากการสำรวจ ณ วันที่ 20 มกราคม 2564

จากจำนวนข้าราชการประเภทวิชาการ จำนวน ๒1,814 คน เป็นนักวิชาการในสายงานวิจัย จำนวน 3,640 คน ซึ่งกำลังจะขาดแคลนเนื่องจากการเกษียณอายุราชการและต้องการทดแทนในปี   
พ.ศ. ๒๕65-๒๕74 จำนวน 840 คน คิดเป็นร้อยละ 23.07 แสดงดังตารางที่ ๒

ตารางที่ ๒ แสดงจำนวนนักวิชาการในสายงานวิจัยและที่กำลังขาดแคลนเนื่องจากการเกษียณอายุราชการ

|  |  |  |  |
| --- | --- | --- | --- |
| **ลำดับ** | **รายการ** | **จำนวน (คน)** | **คิดเป็นร้อยละ** |
| ๑ | นักวิชาการในสายงานวิจัย | 3,640 | ๑๐๐ |
| ๒ | นักวิชาการในสายงานวิจัย ซึ่งกำลังขาดแคลนเนื่องจาก การเกษียณอายุราชการในช่วงปี พ.ศ. ๒๕๖5-2574 | 840 | 23.07 |

ที่มา จากการสำรวจ ณ วันที่ 20 มกราคม 2564



เพื่อให้บรรลุถึงเป้าหมายทางกระทรวงเกษตรและสหกรณ์ได้พัฒนาข้าราชการของกระทรวงเกษตรและสหกรณ์มาอย่างต่อเนื่องโดยได้ดำเนินโครงการทุนศึกษาต่อภายในประเทศของบุคลากรกระทรวงเกษตรและสหกรณ์ ณ สถาบันเทคโนโลยีแห่งเอเชีย ระยะที่ ๑ (ปี ๒๕4๖-๒๕๕๐) ระยะที่ ๒ (ปี ๒๕๕๑-๒๕๕๕) และระยะที่ ๓ (ปี ๒๕๕๖-๒๕๖๐) และระยะที่ 4 (ปี ๒๕๖1-๒๕๖5) มาอย่างต่อเนื่อง ทั้งนี้ เพื่อเป็นการแก้ปัญหาความไม่สอดคล้องระหว่างอัตรากำลังคนและภารกิจ เตรียมความพร้อมของบุคลากรให้มีองค์ความรู้และเทคโนโลยีใหม่ๆ โดยเฉพาะอย่างยิ่งด้านเทคโนโลยีเพื่อลดต้นทุนการผลิตทางการเกษตร เทคโนโลยีเพื่อเพิ่มขนาดผลผลิตและเทคโนโลยีการแปรรูปและเพิ่มมูลค่าสินค้าเกษตร ทั้งนี้ เพื่อรองรับสถานการณ์ปัญหาที่อาจเกิดขึ้น

จากความจำเป็นดังกล่าวข้างต้น และปัญหาอัตรากำลังของนักวิชาการในสายงานหลักที่ปฏิบัติงานวิจัยซึ่งกำลังจะขาดแคลนเนื่องจากการเกษียณอายุราชการและต้องการทดแทนภายในปี ๒๕๖๕ ส่งผลให้กระทรวงเกษตรและสหกรณ์จำเป็นต้องพัฒนาบุคลากรระดับปริญญาโท ปริญญาเอก ซึ่งถือเป็นบุคลากรที่มีความสามารถด้านการวิจัย เพื่อเตรียมรองรับปัญหาที่จะเกิดขึ้นในอนาคต ตลอดจนเพื่อทดแทนอัตรากำลังนักวิชาการสายงานหลักที่ปฏิบัติงานวิจัยที่จะมีการเกษียณอายุราชการหรือเกษียณอายุก่อนกำหนด หรือเพิ่มอัตรากำลังสำหรับภารกิจที่มีความจำเป็นกับหน่วยงานในสังกัดแต่ขาดแคลนบุคลากรที่มีความรู้ประสบการณ์  
ที่เกี่ยวข้อง

สถาบันเทคโนโลยีแห่งเอเชีย เป็นสถาบันการศึกษาที่เปิดสอนระดับอุดมศึกษา (ปริญญาโทและปริญญาเอก) โดยเน้นทางด้านวิทยาศาสตร์ เทคโนโลยี และการจัดการในสาขาที่เป็นประโยชน์ต่อการพัฒนา  
ในภูมิภาคเอเชีย มีหลักสูตรการเรียนการสอนที่ได้มาตรฐานในระดับสากล ใช้ภาษาอังกฤษเป็นสื่อกลาง เพื่อสร้างนักวิชาการที่มีความเชี่ยวชาญในระดับสูง ทั้งด้านการวิจัย วิศวกรรม เทคโนโลยี สิ่งแวดล้อม การบริหารจัดการ และการใช้ภาษาอังกฤษอย่างคล่องแคล่ว ซึ่งตอบสนองต่อความต้องการพัฒนาบุคลากรของกระทรวงเกษตรและสหกรณ์เป็นอย่างดี

**๒. วัตถุประสงค์**

๒.๑ เพื่อยกระดับการพัฒนาองค์ความรู้ในด้านวิทยาศาสตร์ เทคโนโลยีการเกษตร การวิจัย และนวัตกรรมด้านการเกษตร

๒.๒ เพื่อพัฒนาขีดความสามารถของบุคลากรกระทรวงเกษตรและสหกรณ์ ให้มีความรู้ด้านภาษา ความรู้ด้านเทคโนโลยี และความรู้ในการดำเนินธุรกิจ Supply Chain ทั้งในประเทศและต่างประเทศโดยเฉพาะอย่างยิ่ง ความรู้ด้านการวิจัยและพัฒนาในสาขาวิชาหรือหลักสูตรที่สนับสนุนภารกิจหลักของกระทรวงฯ หรือองค์ความรู้ใหม่ที่เป็นประโยชน์พร้อมต่อการรองรับภารกิจเร่งด่วนที่มีความจำเป็น แต่กระทรวงฯ ยังคงขาดแคลนบุคลากร ให้ปฏิบัติงานได้สอดคล้องต่อแผนพัฒนาเศรษฐกิจและสังคมแห่งชาติ นโยบายรัฐบาล และนโยบายยุทธศาสตร์ชาติและยุทธศาสตร์ของกระทรวงเกษตรและสหกรณ์

๒.๓ เพื่อสร้างบุคลากรที่มีความสามารถด้านการวิจัยและพัฒนาทดแทนอัตรากำลังที่จะมีการเกษียณ อายุราชการหรือเกษียณอายุราชการก่อนกำหนดตามยุทธศาสตร์การปรับขนาดกำลังคนภาครัฐ

**๓. เป้าหมายของโครงการ**

๓.๑ บุคลากรกระทรวงเกษตรและสหกรณ์ ได้รับการพัฒนาเพื่อเพิ่มขีดความสามารถด้านการวิจัย  
ในสาขาวิชาต่างๆ ที่จำเป็นต่อภารกิจขององค์กร และสามารถใช้ทักษะภาษาอังกฤษเชิงวิชาการอย่างมีประสิทธิภาพ จำนวน ๕๐ คน ภายในระยะเวลา ๕ ปี (พ.ศ. ๒๕๖6-๒๕70) แบ่งเป็นระดับปริญญาโท จำนวน ๒๕ คน และระดับปริญญาเอก จำนวน ๒๕ คน

๓.๒ ผลงานวิจัยและเทคโนโลยีทางการเกษตร รวมถึงระบบการบริหารจัดการที่มีประสิทธิภาพ สามารถแก้ไขปัญหาภาคเกษตรได้อย่างยั่งยืน ตลอดจนการคิดค้นนวัตกรรมใหม่ๆ เพื่อเพิ่มปริมาณและคุณภาพผลผลิต

**๔. ทุนการศึกษาปริญญาโทและปริญญาเอก**

**๔.๑ การกำหนดสาขาวิชา**

กระทรวงเกษตรและสหกรณ์ได้ปรับปรุงบทบาทภารกิจและโครงสร้างองค์กรออกเป็น ๓ กลุ่มภารกิจและงานด้านนโยบายและอำนวยการ ดังนี้

- กลุ่มภารกิจด้านพัฒนาการผลิต ประกอบด้วย กรมประมง กรมปศุสัตว์ กรมวิชาการเกษตร กรมการข้าว และกรมหม่อนไหม

**-** กลุ่มภารกิจด้านบริหารจัดการทรัพยากรเพื่อการผลิต ประกอบด้วย กรมพัฒนาที่ดิน กรมชลประทาน สำนักงานการปฏิรูปที่ดินเพื่อเกษตรกรรมและกรมฝนหลวงและการบินเกษตร

- กลุ่มภารกิจด้านส่งเสริมและพัฒนาเกษตรกรและระบบสหกรณ์ ประกอบด้วย กรมตรวจบัญชีสหกรณ์ กรมส่งเสริมสหกรณ์ และกรมส่งเสริมการเกษตร

**-** งานด้านนโยบายและอำนวยการ ประกอบด้วย สำนักงานปลัดกระทรวงเกษตรและสหกรณ์ สำนักงานเศรษฐกิจการเกษตร และสำนักงานมาตรฐานสินค้าเกษตรและอาหารแห่งชาติ

ผลกระทบจากโลกาภิวัตน์ ส่งผลให้ภาคเกษตรกรรมของไทยต้องเผชิญกับปัญหาที่เกิดจาก  
การขยายตัวและการเปลี่ยนแปลงของเศรษฐกิจโลกในหลากหลายด้าน ได้แก่ ปัญหาพื้นที่และการขยายฐานการผลิตภาคเกษตร การแข่งขันทางการตลาดสินค้าเกษตร ปัญหาทรัพยากรและสิ่งแวดล้อม ปัญหาเทคโนโลยี การเกษตร ปัญหาพลังงาน เป็นต้น ความจำเป็นที่ต้องรับมือกับปัญหาดังกล่าว กระทรวงเกษตรและสหกรณ์  
จึงกำหนดแนวทางการศึกษาของผู้รับทุน ดังนี้

- เป็นสาขาวิชาตามความต้องการของกระทรวงเกษตรและสหกรณ์ที่สอดคล้องกับยุทธศาสตร์ชาติ ระยะ ๒๐ ปี กรอบแนวคิดการพัฒนาเศรษฐกิจและสังคมแห่งชาติ ฉบับที่ ๑๒ และนโยบายรัฐบาลการแก้ไขปัญหาสถานการณ์การพัฒนาวิทยาศาสตร์ เทคโนโลยี วิจัยและนวัตกรรมของประเทศ ปัญหาเศรษฐกิจ ปัญหาความยากจน ปัญหาทรัพยากรธรรมชาติและสิ่งแวดล้อม ตลอดจนทิศทางและยุทธศาสตร์การดำเนินงานของกระทรวงเกษตรและสหกรณ์

- ให้เกิดความสมดุลในสาขาวิชาที่เอื้อต่อการปฏิบัติตามกลุ่มภารกิจหลักของกระทรวงเกษตรและสหกรณ์

- ให้ความสำคัญกับสาขาวิชาที่ขาดแคลนเป็นอันดับแรกเพื่อทดแทนข้าราชการที่เกษียณอายุราชการ ซึ่งเน้นการเพิ่มศักยภาพในการบริหารและการจัดการผลผลิตทางการเกษตร และความต้องการของส่วนราชการ

**สถาบันเทคโนโลยีแห่งเอเชีย** มีหลักสูตรการศึกษาระดับปริญญาโทและปริญญาเอก ที่สามารถรองรับภารกิจที่ขาดแคลนบุคลากรในสาขาต่างๆ เช่น

- คณะการพัฒนาทรัพยากรธรรมชาติและสิ่งแวดล้อม (School of Environment, Resources and Development, SERD)

- คณะวิศวกรรมศาสตร์และเทคโนโลยี (School of Engineering and Technology, SET)

- คณะการบริหารจัดการ (School of Management, SOM)

สรุปความสัมพันธ์ของกลุ่มภารกิจหลักของกระทรวงเกษตรและสหกรณ์ และคณะต่างๆ ที่สถาบันเทคโนโลยีแห่งเอเชีย เปิดสอนแสดงดังตารางที่ ๓

ตารางที่ ๓ แสดงความสัมพันธ์ของกลุ่มภารกิจหลักของกระทรวงฯ และคณะต่างๆ

|  |  |  |  |  |
| --- | --- | --- | --- | --- |
| **ลำดับที่** | **รายการ** | **SERD** | **SET** | **SOM** |
| ๑. | กลุ่มภารกิจด้านพัฒนาการผลิต | **√** | **√** |  |
| ๒. | กลุ่มภารกิจด้านบริหารจัดการทรัพยากรเพื่อการผลิต | **√** |  | **√** |
| ๓. | กลุ่มภารกิจด้านส่งเสริมและพัฒนาเกษตรและระบบสหกรณ์ | **√** | **√** |  |
| ๔. | งานด้านนโยบายและอำนวยการ |  |  | **√** |

ทั้งนี้ กระทรวงเกษตรและสหกรณ์จะจัดสรรสาขาวิชาที่จะให้ทุนในแต่ละปีงบประมาณตามความจำเป็นเร่งด่วน และความพร้อมของบุคลากรที่ขอรับทุน

**๔.๒ คุณสมบัติของผู้มีสิทธิสมัครรับทุนการศึกษา** เป็นไปตามประกาศคณะกรรมการบริหารโครงการทุนศึกษา ทุนฝึกอบรมของข้าราชการกระทรวงเกษตรและสหกรณ์ ของสถาบันเกษตราธิการ

**๔.๓ การกำหนดจำนวนทุน** เป็นไปตามประกาศคณะกรรมการบริหารโครงการทุนศึกษา ทุนฝึกอบรมของข้าราชการกระทรวงเกษตรและสหกรณ์ ของสถาบันเกษตราธิการ

**๕. การดำเนินงานของโครงการ**

๕.๑ กระทรวงเกษตรและสหกรณ์ โดยคณะกรรมการบริหารโครงการทุนศึกษา ทุนฝึกอบรมของข้าราชการกระทรวงเกษตรและสหกรณ์ของสถาบันเกษตราธิการ กำหนดสาขาวิชาที่ขาดแคลนจำเป็นต้องทดแทนเร่งด่วน และมีความสำคัญต่ออนาคตการพัฒนาการเกษตรตามแนวเศรษฐกิจพอเพียง กรอบแนวคิดของยุทธศาสตร์ชาติ ระยะ ๒๐ ปี กรอบแนวคิดการพัฒนาเศรษฐกิจและสังคมแห่งชาติ ฉบับที่ ๑๒ (ปี ๒๕๖๐-๒๕๖๔) และนโยบายรัฐบาลต่อการแก้ไขปัญหาสถานการณ์การพัฒนาวิทยาศาสตร์ เทคโนโลยี วิจัยและนวัตกรรมของประเทศ ปัญหาเศรษฐกิจ ปัญหาความยากจน ปัญหาทรัพยากรธรรมชาติและสิ่งแวดล้อม ตลอดจนทิศทางและยุทธศาสตร์ของกระทรวงเกษตรและสหกรณ์ ซึ่งเป็นระดับปริญญาโทและระดับ  
ปริญญาเอก

๕.๒ สถาบันเทคโนโลยีแห่งเอเชีย พิจารณากลั่นกรองคุณสมบัติและความเหมาะสมในการสมัคร  
เข้าศึกษาต่อ ณ สถาบันเทคโนโลยีแห่งเอเชีย ของผู้ที่ประสงค์จะสมัครรับทุน

๕.๓ กระทรวงเกษตรและสหกรณ์ โดยคณะกรรมการบริหารโครงการทุนศึกษา ทุนฝึกอบรมของข้าราชการกระทรวงเกษตรและสหกรณ์ ของสถาบันเกษตราธิการ พิจารณากลั่นกรองคุณสมบัติและความเหมาะสมของผู้สมัครรับทุนที่ผ่านการพิจารณาคุณสมบัติและความเหมาะสม ตามข้อ ๕.๒ คุณสมบัติของผู้มีสิทธิสมัครรับทุนศึกษา และคัดเลือกผู้มีสิทธิได้รับทุนตามความต้องการของส่วนราชการ

๕.๔ กระทรวงเกษตรและสหกรณ์ โดยสถาบันเกษตราธิการ สำนักงานปลัดกระทรวงเกษตรและสหกรณ์จ่ายเงินตามจำนวนผู้รับทุนตลอดระยะเวลาการศึกษาเพื่อเป็นค่าใช้จ่ายต่างๆ ของผู้รับทุน เช่น ค่าเรียนและทดสอบภาษาอังกฤษ ค่าลงทะเบียน ค่าที่พัก ค่าหนังสือ เป็นต้น

๕.๕ กระทรวงเกษตรและสหกรณ์ โดยสถาบันเกษตราธิการ สำนักงานปลัดกระทรวงเกษตรและสหกรณ์ ติดตามความก้าวหน้าการศึกษาพร้อมทั้งจัดทำรายงานความก้าวหน้าการศึกษาผู้รับทุน และดำเนินการประเมินติดตามผลโครงการ

๕.๖ กระทรวงเกษตรและสหกรณ์ กำหนดให้ผู้สมัครรับทุนที่ได้รับการคัดเลือกต้องทำสัญญาการรับทุนกับกระทรวงเกษตรและสหกรณ์

**๖. การคัดเลือกผู้สมัครรับทุน**

๖.๑ กระทรวงเกษตรและสหกรณ์ โดยสถาบันเกษตราธิการ สำนักงานปลัดกระทรวงเกษตรและสหกรณ์ ประกาศการสมัครรับทุนและแจ้งเวียนให้กับส่วนราชการในสังกัด

๖.๒ ส่วนราชการในสังกัดกระทรวงเกษตรและสหกรณ์ แจ้งให้ข้าราชการในสังกัดที่มีความพร้อมและมีคุณสมบัติตรงตามแต่ละสาขาวิชาที่มีการเปิดรับสมัครทราบ เพื่อให้ข้าราชการผู้มีความสนใจสมัครขอรับทุน โดยจะต้องได้รับอนุญาตและรับรองความเหมาะสมในการสมัครคัดเลือกเพื่อรับทุนจากหัวหน้าส่วนราชการเจ้าสังกัด

๖.๓ สถาบันเทคโนโลยีแห่งเอเชียเป็นผู้พิจารณาคุณสมบัติในการสมัครเข้าศึกษาต่อตามเกณฑ์  
ที่สถาบันเทคโนโลยีแห่งเอเชียกำหนดไว้โดยผู้สนใจจะต้องได้รับการตอบรับเข้าศึกษาจากสถาบันฯ เรียบร้อยแล้ว จึงจะมีสิทธิสมัครรับทุน

๖.๔ สถาบันเกษตราธิการ สำนักงานปลัดกระทรวงเกษตรและสหกรณ์ ตรวจสอบคุณสมบัติขั้นต้นของผู้สมัครที่ผ่านการพิจารณาคุณสมบัติตามข้อ ๖.๓ เพื่อประกาศผู้มีสิทธิเข้ารับการสัมภาษณ์

๖.๕ คณะกรรมการบริหารโครงการทุนศึกษา ทุนฝึกอบรมของข้าราชการกระทรวงเกษตรและสหกรณ์ ของสถาบันเกษตราธิการ เป็นผู้พิจารณาความเหมาะสมของผู้เข้ารับการสัมภาษณ์ เพื่อคัดเลือกผู้มีสิทธิรับทุน

๖.๖ หากผู้มีสิทธิได้รับทุนสละสิทธิการรับทุน หรือถูกเพิกถอนการให้ทุนหรือขาดคุณสมบัติที่จะรับทุน ผู้ผ่านการคัดเลือกซึ่งได้คะแนนในลำดับถัดไป เป็นผู้มีสิทธิได้รับทุนแทน

**๗. แผนการดำเนินงานของโครงการ**

กระทรวงเกษตรและสหกรณ์เป็นผู้จัดสรรทุนการศึกษา ระยะที่ 5 ให้แก่บุคลากรของส่วนราชการ  
ในสังกัดกระทรวงเกษตรและสหกรณ์ ระยะเวลา ๕ ปี (พ.ศ.๒๕๖6–๒๕70) ปีละ ๑๐ ทุน รวม ๕๐ ทุน (แยกเป็นทุนศึกษาต่อระดับปริญญาโทปีละ ๕ ทุน รวม ๒๕ ทุน และทุนศึกษาต่อระดับปริญญาเอกปีละ ๕ ทุน รวม ๒๕ ทุน) แสดงดังตารางที่ ๔, ๕

ตารางที่ ๔ แสดงแผนการดำเนินงานโครงการจัดสรรทุนการศึกษา ระยะที่ 5 (ปี ๒๕๖6–๒๕70)

|  |  |  |  |
| --- | --- | --- | --- |
| **ปี พ.ศ.ที่จัดสรร** | **ระดับการศึกษา** | | **รวม** |
| **ปริญญาโท** | **ปริญญาเอก** |
| ปี ๒๕๖6 | ๕ | ๕ | ๑๐ |
| ปี ๒๕๖7 | ๕ | ๕ | ๑๐ |
| ปี ๒๕๖8 | ๕ | ๕ | ๑๐ |
| ปี ๒๕๖9 | ๕ | ๕ | ๑๐ |
| ปี ๒๕70 | ๕ | ๕ | ๑๐ |
| ปี ๒๕๖6 - ๒๕70 | ๒๕ | ๒๕ | ๕๐ |

ตารางที่ ๕ แสดงจำนวนทุนศึกษาต่อระดับปริญญาโทและปริญญาเอก ทุนจัดสรรใหม่และทุนต่อเนื่องระยะที่ 5 (ปี ๒๕๖6 – ๒๕70) และผูกพันถึงปี ๒๕74

|  |  |  |  |  |  |  |
| --- | --- | --- | --- | --- | --- | --- |
| **ปีงบ**  **ประมาณ** | **ระดับปริญญาโท**  **( ๔ ภาคการเรียนปกติ + ขยายเวลา ๑ ภาคการศึกษา)** | | **ระดับปริญญาเอก**  **( ๗ ภาคการเรียนปกติ +**  **ขยายเวลา ๒ ภาคการศึกษา** | | **จำนวนทุนทั้งหมด** | |
| **ทุนใหม่** | **ทุนต่อเนื่อง** | **ทุนใหม่** | **ทุนต่อเนื่อง** | **ทุนใหม่** | **ทุนต่อเนื่อง** |
| ๒๕๖6 | ๕ | - | ๕ | - | ๑๐ | - |
| ๒๕๖7 | ๕ | ๕ | ๕ | ๕ | ๑๐ | ๑๐ |
| ๒๕๖8 | ๕ | ๑๐ | ๕ | ๑๐ | ๑๐ | ๒๐ |
| ๒๕๖7 | ๕ | ๑๐ | ๕ | ๑๕ | ๑๐ | ๒๕ |
| ๒๕70 | ๕ | ๑๐ | ๕ | ๒๐ | ๑๐ | ๓๐ |
| ๒๕71 | - | ๑๐ | - | ๒๐ | - | ๓๐ |
| ๒๕72 | - | ๕ | - | ๑๕ | - | ๒๐ |
| ๒๕73 | - | - | - | ๑๐ | - | ๑๐ |
| ๒๕74 | - | - | - | ๕ | - | ๕ |

**๘. แผนการเตรียมความพร้อมบุคลากรเพื่อสมัครรับทุน**

กระทรวงเกษตรและสหกรณ์ ได้กำหนดแนวทางเตรียมความพร้อมให้กับบุคลากรของส่วนราชการในสังกัดด้วยการจัดทำแผนพัฒนาบุคลากรเพื่อเตรียมความพร้อมในการสมัครรับทุน

๘.๑ กระทรวงเกษตรและสหกรณ์ โดย สถาบันเกษตราธิการจัดหลักสูตรการฝึกอบรมทักษะภาษาอังกฤษเพื่อเตรียมความพร้อมในการสอบแข่งขันเข้ารับทุน

๘.๒ การฝึกอบรมเทคโนโลยีคอมพิวเตอร์

๘.๓ สนับสนุนให้ข้าราชการได้เข้ารับการพัฒนาด้านทักษะภาษาอังกฤษของส่วนราชการและสถาบัน การศึกษาอื่น เช่น กระทรวงการต่างประเทศ

**๙. ระยะเวลาของโครงการ**

โครงการจะเริ่มจัดสรรทุน ปี ๒๕๖6 – ๒๕70 และผูกพันงบประมาณผู้รับทุนต่อเนื่องต่อไปจนจบการศึกษาตามหลักสูตรในปีงบประมาณ ๒๕74

**๑๐. งบประมาณ**

กระทรวงเกษตรและสหกรณ์กำหนดค่าใช้จ่ายต่อทุนสำหรับทุนระดับปริญญาโท และปริญญาเอก โดยใช้งบประมาณ 59,๐5๐,๐๐๐ บาท ดังนี้

**ทุนระดับปริญญาโท** จำนวน ๔ ภาคการศึกษา (หากยังไม่สำเร็จการศึกษาในระยะเวลาดังกล่าว สามารถขอขยายเวลาได้อีก ๑ ภาคการศึกษา รวม ๕ ภาคการศึกษา)รายละเอียดค่าใช้จ่าย แสดงดังตารางที่ ๖

ตารางที่ ๖ แสดงค่าใช้จ่ายต่อทุนสำหรับทุนระดับปริญญาโท

|  |  |  |  |  |  |
| --- | --- | --- | --- | --- | --- |
| **ภาคการศึกษา** | **ค่าเรียนภาษาอังกฤษ** | **ค่าเล่าเรียน** | **ค่าที่พัก** | **ค่าหนังสือ** | **รวมต่อภาคการศึกษา** |
| ที่ ๑ | 25,๐๐๐ | 212,๐๐๐ | ๒๕,๐๐๐ | ๑๕,๐๐๐ | 277,๐๐๐ |
| ที่ ๒ |  | 212,๐๐๐ | ๒๕,๐๐๐ | ๑๕,๐๐๐ | 252,๐๐๐ |
| ที่ ๓ |  | 212,๐๐๐ | ๒๕,๐๐๐ | ๑๕,๐๐๐ | ๒5๒,๐๐๐ |
| ที่ ๔ |  | ๒๐,๐๐๐ | ๒๕,๐๐๐ | ๑๕,๐๐๐ | ๖๐,๐๐๐ |
| ที่ ๕ |  | ๒๐,๐๐๐ | ๒๕,๐๐๐ | ๑๕,๐๐๐ | ๖๐,๐๐๐ |
| **รวมค่าใช้จ่ายตลอดการศึกษาต่อทุน** | | | | | **901,๐๐๐** |

**หมายเหตุ** เป็นค่าใช้จ่ายที่สถาบันเทคโนโลยีแห่งเอเชียยืนยันแล้ว

**ทุนระดับปริญญาเอก** จำนวน ๗ ภาคการศึกษา (หากยังไม่สำเร็จการศึกษาในระยะเวลาดังกล่าว สามารถขอขยายเวลาได้อีก ๒ ภาคการศึกษา รวม ๙ ภาคการศึกษา) แสดงดังตารางที่ ๗

ตารางที่ ๗ แสดงค่าใช้จ่ายต่อทุนสำหรับทุนระดับปริญญาเอก

**หมายเหตุ** เป็นค่าใช้จ่ายที่สถาบันเทคโนโลยีแห่งเอเชียยืนยันแล้ว

|  |  |  |  |  |  |
| --- | --- | --- | --- | --- | --- |
| **ภาคการศึกษา** | **ค่าเรียนภาษาอังกฤษ** | **ค่าเล่าเรียน** | **ค่าที่พัก** | **ค่าหนังสือ** | **รวมต่อภาคการศึกษา** |
| ที่ ๑ | 25,000 | ๒๑2,๐๐๐ | ๒๕,๐๐๐ | ๑๕,๐๐๐ | 277,๐๐๐ |
| ที่ ๒ |  | ๒๑2,๐๐๐ | ๒๕,๐๐๐ | ๑๕,๐๐๐ | ๒๕2,๐๐๐ |
| ที่ ๓ |  | ๒๑2,๐๐๐ | ๒๕,๐๐๐ | ๑๕,๐๐๐ | ๒๕2,๐๐๐ |
| ที่ ๔ |  | ๒๑2,๐๐๐ | ๒๕,๐๐๐ | ๑๕,๐๐๐ | ๒๕2,๐๐๐ |
| ที่ ๕ |  | 148,๐๐๐ | ๒๕,๐๐๐ | ๑๕,๐๐๐ | 188,๐๐๐ |
| ที่ ๖ |  | ๒๐,๐๐๐ | ๒๕,๐๐๐ | ๑๕,๐๐๐ | ๖๐,๐๐๐ |
| ที่ ๗ |  | ๒๐,๐๐๐ | ๒๕,๐๐๐ | ๑๕,๐๐๐ | ๖๐,๐๐๐ |
| ที่ ๘ |  | ๒๐,๐๐๐ | ๒๕,๐๐๐ | ๑๕,๐๐๐ | ๖๐,๐๐๐ |
| ที่ ๙ |  | ๒๐,๐๐๐ | ๒๕,๐๐๐ | ๑๕,๐๐๐ | ๖๐,๐๐๐ |
| **รวมค่าใช้จ่ายตลอดการศึกษาต่อทุน** | | | | | **๑,461,๐๐๐** |

ทั้งนี้ กระทรวงเกษตรและสหกรณ์กำหนดการจัดสรรทุนในแต่ละปีงบประมาณ (ปี ๒๕๖6-๒๕70)  
และประมาณการค่าใช้จ่ายตามจำนวนทุนที่จะจัดสรร แสดงดังตารางที่ ๘

ตารางที่ ๘ แสดงรายละเอียดจำนวนทุนที่จะจัดสรรและค่าใช้จ่ายในแต่ละปีงบประมาณ (ปี ๒๕๖6-๒๕74)

|  |  |  |  |  |  |  |  |
| --- | --- | --- | --- | --- | --- | --- | --- |
| **ปีงบ**  **ประมาณ** | **ระดับปริญญาโท**  **(4 ภาคการเรียนปกติ +**  **ขยายเวลา 1 ภาคการศึกษา)** | | **ระดับปริญญาเอก**  **(๗ ภาคการเรียนปกติ +**  **ขยายเวลา ๒ ภาคการศึกษา)** | | **จำนวนทุนทั้งหมด** | | **งบประมาณ** |
| **ทุนใหม่** | **ทุนต่อเนื่อง** | **ทุนใหม่** | **ทุนต่อเนื่อง** | **ทุนใหม่** | **ทุนต่อเนื่อง** |  |
| ๒๕๖6 | ๕ | - | ๕ | - | ๑๐ | - | 2,77๐,๐๐๐ |
| ๒๕๖7 | ๕ | ๕ | ๕ | ๕ | ๑๐ | ๑๐ | 7,81๐,๐๐๐ |
| ๒๕๖8 | ๕ | ๑๐ | ๕ | ๑๐ | ๑๐ | ๒๐ | ๑0,61๐,๐๐๐ |
| ๒๕๖9 | ๕ | ๑๐ | ๕ | ๑๕ | ๑๐ | ๒๕ | ๑1,21๐,๐๐๐ |
| ๒๕70 | ๕ | ๑๐ | ๕ | ๒๐ | ๑๐ | ๓๐ | ๑1,81๐,๐๐๐ |
| ๒๕71 | - | ๑๐ | - | ๒๐ | - | ๓๐ | 9,04๐,๐๐๐ |
| ๒๕72 | - | ๕ | - | ๑๕ | - | ๒๐ | 4,00๐,๐๐๐ |
| ๒๕72 | - | - | - | ๑๐ | - | ๑๐ | ๑,๒๐๐,๐๐๐ |
| ๒๕74 | - | - | - | ๕ | - | ๕ | ๖๐๐,๐๐๐ |
| **รวมงบประมาณทั้งสิ้น** | | | | | | | **59,05๐,๐๐๐** |

การขอจัดสรรทุนตามโครงการทุนศึกษาต่อในประเทศของบุคลากรกระทรวงเกษตรและสหกรณ์   
ณ สถาบันเทคโนโลยีแห่งเอเชีย ระยะที่ 5 (ปี ๒๕๖6-๒๕70) จำนวน ๕๐ ทุน วงเงินงบประมาณทั้งสิ้น   
59,05๐,๐๐๐ บาท (ห้าสิบเก้าล้านห้าหมื่นบาทถ้วน) เป็นทุนที่จะจัดสรรในแต่ละปีงบประมาณ   
(ปี ๒๕๖6-๒๕70) และค่าใช้จ่ายผูกพันตั้งแต่ปีที่รับการจัดสรรจนกว่าจะสิ้นสุดการรับทุน โดยกระทรวงเกษตรและสหกรณ์จะจ่ายจากงบประมาณของกระทรวง รายละเอียดดังนี้

**ปีงบประมาณ งบประมาณ จำนวนทุน**

ปี ๒๕๖6 เป็นเงิน  2,77๐,๐๐๐ บาท (จัดสรรทุนใหม่ ๑๐ ทุน)

ปี ๒๕๖7 เป็นเงิน 7,81๐,๐๐๐ บาท (จัดสรรทุนใหม่ ๑๐ ทุน+ทุนต่อเนื่อง ๑๐ ทุน)

ปี ๒๕๖8 เป็นเงิน ๑0,61๐,๐๐๐ บาท (จัดสรรทุนใหม่ ๑๐ ทุน+ทุนต่อเนื่อง ๒๐ ทุน)

ปี ๒๕๖9 เป็นเงิน ๑1,21๐,๐๐๐ บาท (จัดสรรทุนใหม่ ๑๐ ทุน+ทุนต่อเนื่อง ๒๕ ทุน)

ปี ๒๕70 เป็นเงิน ๑1,81๐,๐๐๐ บาท (จัดสรรทุนใหม่ ๑๐ ทุน+ทุนต่อเนื่อง ๓๐ ทุน)

ปี ๒๕71 เป็นเงิน 9,04๐,๐๐๐ บาท (ทุนต่อเนื่อง ๓๐ ทุน)

ปี ๒๕72 เป็นเงิน 4,00๐,๐๐๐ บาท (ทุนต่อเนื่อง ๒๐ ทุน)

ปี ๒๕73 เป็นเงิน ๑,๒๐๐,๐๐๐ บาท (ทุนต่อเนื่อง ๑๐ ทุน)

ปี ๒๕74 เป็นเงิน ๖๐๐,๐๐๐ บาท (ทุนต่อเนื่อง ๕ ทุน)

**รวมงบประมาณทั้งสิ้น 59,05๐,๐๐๐ บาท**

**๑๑.การจัดทำสัญญาและการชดใช้ทุนหลังสำเร็จการศึกษา**

กระทรวงเกษตรและสหกรณ์ กำหนดให้ผู้มีสิทธิได้รับทุนจะต้องปฏิบัติตามแบบสัญญาและข้อกำหนดการชดใช้ทุนหลังสำเร็จการศึกษาซึ่งเป็นไปตามแบบและวิธีการที่กระทรวงการคลังกำหนดตามระเบียบว่าด้วย การทำสัญญาและการชดใช้เงิน กรณีรับทุนลาศึกษา ฝึกอบรม ปฏิบัติการวิจัย และปฏิบัติงานในองค์การระหว่างประเทศ พ.ศ. ๒๕๔8 โดยอนุโลม ดังนี้

**การจัดทำสัญญา**

กระทรวงเกษตรและสหกรณ์ กำหนดให้ผู้รับทุนจะต้องจัดทำสัญญา จำนวน ๒ ฉบับ

๑๑.๑ สัญญาอนุญาตให้ข้าราชการไปศึกษาภายในประเทศ เป็นสัญญาระหว่างส่วนราชการต้นสังกัดกับผู้รับทุน

๑๑.๒ สัญญาการรับทุน เป็นสัญญาระหว่างกระทรวงเกษตรและสหกรณ์กับผู้รับทุน

**การชดใช้ทุนหลังสำเร็จการศึกษา**

๑๑.๓ ผู้ได้รับทุนจะต้องกลับมาปฏิบัติราชการ ในส่วนราชการสังกัดกระทรวงเกษตรและสหกรณ์เป็นระยะเวลาไม่น้อยกว่า 2 เท่า ของระยะเวลาที่ได้รับทุน

๑๑.๔ กรณีผู้รับทุนถูกเพิกถอนสิทธิการรับทุน ผู้รับทุนต้องถูกบังคับตามสัญญาการรับทุนที่ให้ไว้ต่อกระทรวงเกษตรและสหกรณ์

๑๑.๕ กรณีผู้ได้รับทุนไม่กลับมาปฏิบัติราชการเพื่อชดใช้ทุนตามสัญญาที่ได้ให้ไว้ต่อกระทรวงเกษตรและสหกรณ์ ผู้ได้รับทุนนอกจากจะต้องชดใช้เงินทุนที่กระทรวงเกษตรและสหกรณ์ได้จ่ายไปแล้ว ยังจะต้องชดใช้เงินอีก ๑ เท่าของเงินทุนดังกล่าวให้เป็นเบี้ยปรับอีกด้วย

**๑๒. เงื่อนไขการรับทุน**

เมื่อข้าราชการผู้สมัครขอรับทุนเพื่อศึกษาต่อระดับปริญญาโท หรือปริญญาเอก ผ่านการทดสอบและคัดเลือกจากคณะกรรมการ ที่กระทรวงเกษตรและสหกรณ์แต่งตั้งและประกาศผลการคัดเลือกแล้ว ผู้มีสิทธิได้รับทุนจะต้องดำเนินการ ดังนี้

๑๒.๑ จะต้องส่งหลักฐานการได้รับอนุญาตให้ลาศึกษาต่อจากส่วนราชการต้นสังกัด โดยออกเป็นคำสั่งของส่วนราชการต้นสังกัดให้ลาศึกษาต่อ

๑๒.๒ จะต้องทำสัญญาการรับทุน และสัญญาค้ำประกันไว้ต่อกระทรวงเกษตรและสหกรณ์ ให้เสร็จเรียบร้อยภายในระยะเวลาที่กระทรวงเกษตรและสหกรณ์กำหนด

๑๒.๓ จะต้องเข้าศึกษาต่อในระดับปริญญาโทหรือปริญญาเอก ในสาขาวิชาที่ได้รับทุนจากกระทรวงเกษตรและสหกรณ์ ณ สถาบันเทคโนโลยีแห่งเอเชีย

๑๒.๔ จะได้รับเงินค่าเรียนภาษาอังกฤษ ค่าลงทะเบียน ค่าที่พัก และค่าหนังสือ โดยสำนักงานปลัดกระทรวงเกษตรและสหกรณ์เป็นผู้ดำเนินการเบิกจ่ายให้สถาบันเทคโนโลยีแห่งเอเชียโดยตรง

๑๒.๕ ทุนระดับปริญญาโท มีกำหนดเวลาการศึกษาตามหลักสูตร ๒ ปี หากศึกษาไม่สำเร็จภายในระยะเวลาที่สถาบันการศึกษากำหนดไว้ สามารถขอขยายระยะเวลาการรับทุนได้ ๑ ภาคการศึกษาหรือ ๖ เดือนตามระเบียบว่าด้วยการลาของข้าราชการ พ.ศ. ๒๕5๕ ประกอบกับ ระเบียบว่าด้วยการพัฒนาข้าราชการ  
พลเรือนโดยการให้ไปศึกษาเพิ่มเติมในประเทศ พ.ศ. ๒๕๔๐

๑๒.๖ ทุนระดับปริญญาเอก มีกำหนดเวลาการศึกษาตามหลักสูตร ๓ ปี ๖ เดือน หากศึกษา  
ไม่สำเร็จภายในระยะเวลาที่สถาบันการศึกษากำหนดไว้ สามารถขอขยายระยะเวลาการรับทุนได้ ๒ ครั้งๆ ละ ๑ ภาคการศึกษาหรือรวมแล้วไม่เกิน ๑ ปี ตามระเบียบว่าด้วยการลาของข้าราชการ พ.ศ. ๒๕5๕ ประกอบกับ ระเบียบว่าด้วยการพัฒนาข้าราชการพลเรือนโดยการให้ไปศึกษาเพิ่มเติมในประเทศ พ.ศ. ๒๕๔๐

๑๒.๗ ผู้มีสิทธิรับทุนจะต้องมีเจตนาที่จะศึกษาให้สำเร็จภายในกำหนดเวลาตามหลักสูตรการศึกษาและต้องรายงานผลการศึกษาทุกภาคการศึกษาต่อปลัดกระทรวงเกษตรและสหกรณ์ ผ่านหน่วยงานต้นสังกัด ผ่านสถาบันเกษตราธิการ ภายใน ๑๕ วัน นับจากวันที่ได้ใบรับรองผลการศึกษา

**๑๓. การเพิกถอนสิทธิการได้รับทุน**

กระทรวงเกษตรและสหกรณ์ จะพิจารณาเพิกถอนการให้ทุนแก่ผู้ได้รับทุน หากผู้มีสิทธิได้รับทุนเข้ากรณีใดกรณีหนึ่ง ดังนี้

๑๓.๑ ไม่ไปรายงานตัว หรือไม่ทำสัญญาการรับทุน หรือสัญญาค้ำประกัน ภายในระยะเวลาที่กระทรวงเกษตรและสหกรณ์กำหนด

๑๓.๒ ไม่ปฏิบัติตามเงื่อนไขการรับทุนข้อใดข้อหนึ่งตามข้อ ๑๑

๑๓.๓ เป็นผู้มีความประพฤติเสื่อมเสีย

๑๓.๔ ไม่มีสถานภาพเป็นข้าราชการในสังกัดกระทรวงเกษตรและสหกรณ์

๑๓.๕ ไม่ปฏิบัติตามสัญญาการรับทุนข้อใดข้อหนึ่ง

๑๓.๖ ผู้มีสิทธิได้รับทุนมิได้ดำเนินการใดๆ เพื่อเข้ารับการศึกษาตามหลักสูตรการศึกษาอย่างต่อเนื่อง หรือขาดการติดต่อกับเจ้าหน้าที่ของสถาบันเกษตราธิการนานผิดปกติ เว้นแต่สามารถชี้แจงแสดงเหตุผลความจำเป็นและกระทรวงเกษตรและสหกรณ์พิจารณาแล้วเห็นว่ารับฟังได้ ทั้งนี้ ระยะเวลาที่มิได้ดำเนินการหรือขาดการติดต่อต้องไม่นานเกิน ๖ เดือน

**๑๔. ผู้รับผิดชอบโครงการ**

กระทรวงเกษตรและสหกรณ์ โดยสถาบันเกษตราธิการ สำนักงานปลัดกระทรวงเกษตรและสหกรณ์ร่วมกับสถาบันเทคโนโลยีแห่งเอเชีย